OSNOVNA ŠKOLA „MATIJA ANTUN RELKOVIĆ“, DAVOR

BRODSKO-POSAVKA ŽUPANIJA

OBRAZLOŽENJE OSTVARENIH PRIHODA I PRIMITKAKA TE RASHODA I IZDATAKA OPĆEG DIJELA  
FINANCIJSKOG PLANA ZA RAZDOBLJE  
1.1. DO 30.6.2023. GODINE

U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.

1.1. OBRAZLOŽENJE PRIHODA I PRIMITAKA, RASHODA I IZDATAKA  
Prihodi poslovanja ostvareni su u iznosu 384.075,05 € što čini 56,03% plana. U odnosu na  
prethodnu godinu prihodi su ostvareni u 94,83% prošlogodišnjeg izvršenja. Prihoda od prodaje  
nefinancijske imovine nije bilo. Rashodi poslovanja realizirani su s 382.625,86 €  
ili 44,66% plana, a u odnosu na prethodnu godinu ovi rashodi čine 106,78% prošlogodišnjeg izvršenja.  
Rashodi za nabavu nefinancijske imovine ostvareni su u iznosu od 1.008,69 €.

1.1.1. Prihodi i primici

Izvršenje prihoda i primitaka po ekonomskoj klasifikaciji:  
Prihodi poslovanja  
• 63 Pomoći iz inozemstva i od subjekata unutar općeg proračuna 365.295,39 €  
• 65 Prihodi od upravnih i admin. pristojbi, pristojbi po posebnim propisima i naknada 830,97 €  
• 66 Prihodi od prodaje proizvoda i robe te pruženih usluga i prihodi od donacija 1.008,69 €  
• 67 Prihodi od nadležnog proračuna 16.940,00 €  
  
U strukturi prihoda najveći su prihodi pomoći iz inozemstva i od subjekata unutar općeg proračuna račun 63 koji pokrivaju rashod plaće te školske kuhinje. Prihodi iz nadležnog proračuna su drugi najveći prihod s udjelom za pokriće mjesečnih materijalnih troškova, te prihodi od pruženih usluga koji služe za financiranje nefinancijske imovine.

Značajne razlike s prošlogodišnjim izvršenjem pokazuju se na računu 65 gdje je prihod manji iz razloga ne izdavanja računa roditeljima za troškove školske kuhinje. Na računu 66 vidljivi su manji prihodi u odnosu na prethodnu godinu jer prihoda od iznajmljivanja dvorane nije bilo, a prihod od najma zemljišta Hrvatskom Telekomu očekujemo do 30.07.2023. Račun 67 u odnosu na prethodnu godinu bez većih odstupanja.

1.1.2. Rashodi i izdaci  
Struktura rashoda i izdataka po ekonomskoj klasifikaciji  
Rashodi poslovanja  
• Rashodi za zaposlene 322.621,00 €  
• Materijalni rashodi 58.477,13 €  
• Financijski rashodi 37,52 €

• Ostali rashodi 481,52 €  
Rashodi za nabavu nefinancijske imovine  
• Rashodi za nabavu proizvedene dugotrajne imovine 1.008,69 €  
Rashodi za zaposlene ostvareni su podjednako kao u prošloj godini isto tako i materijalni rashodi. Razlika se javlja u financijskim rashodima jer su lani u prvom polugodištu isplaćivane sudske presude za razliku plaće od 6% ali je rasla osnovica plaće te koeficijenti tehničkog osoblja. Također zabilježeni su ostali rashodi s računa 38 jer su odlukom Vlade RH dostavljena sredstva za nabavku higijenskih uložaka. Manja nabava nefinancijske imovine je rezultat donacije u naravi tvrtke Komunalac d.o.o.

OBRAZLOŽENJE OSTVARENIH PRIHODA I PRIMITKAKA TE RASHODA I IZDATAKA POSEBNOG DIJELA  
FINANCIJSKOG PLANA  
  
Program 6000 Odgoj i obrazovanje  
Aktivnost A600002 Osnovno školstvo-rashodi za zaposlene  
Ova aktivnost izvršena je u iznosu 337.276,14 € a odnosi se na rashode za zaposlene koji  
uključuju bruto plaće uvećane za doprinose na plaće te ostale rashodi za zaposlene (jubilarne  
nagrade, pomoći zbog bolovanja dužeg od 90 dana, te regres).

Aktivnost A600002 Osnovno školstvo-redovno poslovanje po minimalnom standardu  
Sredstva planirana u okviru izvora Opći prihodi i primici realizirana su sa 56,75% plana. Na podskupini 321 bilježimo veće rashode zbog stručnih usavršavanja koja se opet organiziraju uživo a ne preko određenih platformi kao što je bilo u vrijeme Covida. Veći indeks bilježimo i na službenoj i radnoj odjeći kao i kod zdravstvenih pregleda razlog tome je što se neki troškovi izvrše u jednoj polovici godine a drugi u drugoj(troškovi nisu kontinuirani).  
  
Aktivnost A600006 Financiranje iznad minimalnog standarda-osnovno školstvo  
Aktivnost po izvorima financiranja je slijedeća:  
izvor: Vlastiti prihodi   
izvor: Prihodi za posebne namjene   
izvor: donacije   
izvor: prihodi od prodaje nefinancijske imovine   
Vlastiti prihodi su utrošeni za troškove učeničke zadruge. Prihodi posebne namjene pokrili su troškove namirnica od prošle godine. Izvor pomoći bilježi nabavu higijenskih uložaka prema Odluci Vlade RH. Na izvoru donacija bilježimo donaciju u naravi tvrtke Komunalac d.o.o. za stol za stolni tenis. Rashodi prenesenog viška iz prošle godine kao i prihodi prvog polugodišta namjeravaju se trošiti u drugom polugodištu.

Aktivnost A600011 Pomoćnici u nastavi  
Aktivnost pomoćnici u nastavi izvršena je u iznosu 3.088,41 ili 47,51% a odnosi se na bruto plaću  
uvećanu za doprinose na plaću i regres za jednog pomoćnika u nastavi.

Aktivnost A600012 Osiguranje školske prehrane za djecu u riziku od siromaštva

Ovu aktivnost čine troškovi za nabavu namirnica i izvršeni su prema planu za prvo polugodište za 37,01% plana.

Aktivnost A600014 Projekt „Školska shema“

Unutar projekta školske sheme voća izvršena je realizacija u iznosu 41,81% plana.

Aktivnost A600027 Projekt „Medni dan“

Projekt se realizira u prosincu.

Aktivnost A600031 Prehrana za učenike osnovnih škola

Budući da je ovo nova aktivnost koja je nastala odlukom Vlade RH i nadležnog ministarstva za osiguranje besplatne prehrane svih učenika u 2023. godini samog plana rashoda i prihoda nije bilo već će uslijediti prema rebalansu plana proračuna za tekuću godinu.

U Davoru, 12.07.2023.g.  
 Sastavila: Ankica Matošević Ravnateljica: Jasna Butumović